Ottar Brox

Ottar Brox (1932–2024) var en norsk samfunnsforsker, sivilagronom og politiker (SV).85 års omtale i Aftenposten 30. august 2017Ottar Brox - Norsk biografisk leksikon Han var professor i sosiologi ved UiT (1972-1984) og stortingsrepresentant for Troms (1973-1977). Brox var en allsidig forsker og kjent for kombinasjonen av politisk og faglig engasjement. 

 Liv og virke 
Brox vokste opp i bygda Medby i tidligere Torsken kommune på Senja, hvor foreldrene var lærere.Dag Eivind Undheim Larsen: Sannsigeren fra Senja - Portrettintervju med Ottar Brox i Klassekampen 4. juli 2020 Han ble utdannet sivilagronom i 1957 og ble dr.scient. (i sosiologi) i 1970 ved Norges landbrukshøgskole. På 1960-tallet arbeidet han delvis ved Tromsø Museum der han fikk stipend til å fullføre boka Hva skjer i Nord-Norge?. Han studerte  sosialantropologi og historie ved universitetene i Oslo og Bergen. Han gjennomførte også feltarbeid i Nord-Norge, Newfoundland og Chile.90 års omtale i Aftenposten 30. august 2022 Han var professor i sosiologi ved Universitetet i Tromsø fra 1972 til 1984 og professor II fra 1984.Anne Britt Flemmen og Dag Rune Olsen: Ottar Brox (1932-2024) - Minneord i Aftenposten 28. februar 2024 Han var forskningsleder ved Norsk institutt for by- og regionforskning fra 1984 til 2001.Geir Heierstad: Ottar Brox til minne - OsloMet 21. februar 2024  I årene 1968-1972 var han ansatt ved Universitetet i Bergen på området regionalvitenskap.

Brox var stortingsrepresentant (SV) for Troms i perioden 1973–1977. Han skrev en rekke populærfaglige bøker og artikler. Brox' mest innflytelsesrike bok er Hva skjer i Nord-Norge? fra 1966. Boka ble i 2008 kåret til en av etterkrigstidens viktigste norske sakprosautgivelser.Morten Strøksnes om Ottar Brox' Hva skjer i Nord-Norge?: Nordlands profet Et hovedbudskap i boka er et samfunnet skal sees nedenfra, budskapet var rettet både mot forskere og mot planleggere. Brox ble på bakgrunn av boken invitert til statsministeren for en times møte, de ble sittende å prate i 3 timer. Temaet i denne boka ble i 1984 videreført i boka Nord-Norge: Fra allmenning til koloni. Filmen Ottar Brox - Kampen for kysten ble produsert i 2023.

Ottar Brox var medlem av Det Norske Videnskaps-Akademi  og æresdoktor ved St. John’s (Canada), Aberdeen og Universitetet i Tromsø.

Han ble tildelt Skjervheimprisen i 2017 for «å gå djupt inn i sitt fagfelt, også har gått inn den offentlege debatten med stor kraft, og har peika på korleis fagkunnskap - og mangel på fagkunnskap - påverkar politikk.»

 Utmerkelser 
 2019 Æresdoktor ved Norges miljø- og biovitenskapelige universitet
 2003 Æresdoktor ved Universitetet i Tromsø
 2002 Fritt Ords honnør
 2005 Neshornet, Klassekampens kulturpris
 2000 Norsk sosiologforenings hederspris
 Petter Dass-medaljen (2015)
 Skjervheimprisen, 2017Dag og Tid, 22. September 2017, s. 28

 Litteratur 
 Brox, Ottar 1957: Norsk landbrukspresse fram til omkring 1840, Norges landbrukshøgskole. Hovedoppgave ved Norges landbrukshøgskole.
 Brox, Ottar 1966: Hva skjer i Nord-Norge? – En studie i norsk utkantpolitikk, Pax-bøkene ; 39 Oslo : Pax
 Brox, Ottar 1972: Newfoundland fishermen in the age of industry – a sociology of economic dualism. Newfoundland social and economic studies ; 9. St. John's : Institute of Social and Economic Research, Memorial University of Newfoundland.
 Brox, Ottar 1989: Praktisk samfunnsvitenskap, Universitetsforlagets metodebibliotek. Oslo : Universitetsforlaget.
 Brox, Ottar 2005: Arbeidskraftimport: velferdsstatens redning – eller undergang? Oslo : Pax, 2005.
 Brox, Ottar 2016: På vei mot et postindustrielt klassesamfunn? Oslo : Pax, 2016.

 Referanser 

 Eksterne lenker 


Kategori:Stortingsrepresentanter fra SV
Kategori:Stortingsrepresentanter for Troms
Kategori:Stortingsrepresentanter 1973–1977
Kategori:Norske sosiologiprofessorer
Kategori:Professorer ved Universitetet i Tromsø
Kategori:Personer tilknyttet Norsk institutt for by- og regionforskning
Kategori:Æresdoktorer ved Universitetet i Tromsø
Kategori:Medlemmer av Det Norske Videnskaps-Akademi
Kategori:Norsk sosiologforenings hederspris
Kategori:Personer fra Torsken kommune